કાર્યકારી મૂડી અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૩૮૫૮૦૦૦ ઈકવીટી શેર, રૂ. પ૭ ના મુકરર ભાવથી ઓફર કરીને રૂ. ૨૧.૯૯ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૦૩.૦૫.૨૦૧૮ ના રોજ ખુલશે અને તા. ૦૭.૦૫.૨૦૧૮ના રોજ બંધ થશે. ઓછામાં ઓછી અરજી ૨૦૦૦ શેર માટે અને તે પછી તેના ગુણાંકમાં કરવાની રહેશે. આ ઈસ્યુમાં કંપનીએ નવા શેર ૨૭૫૦૦૦૦ અને વેચાણ માટેના શેર ૧૧૦૮૦૦૦ છે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુ તેમની ભરપાઈ થયેલમૂડીના ૨૭.૦૮ % ટકા હિસ્સો આપશે. આ ઈસ્યુના લીડ મેનેજર હોલાની કન્સલટન્ટ પ્રા. લી. છે જયારે રજીસ્ટ્રાર લીન્ક ઈનટાઈમ પ્રા. લિ છે. કંપનીએ શરુઆતમાં ભાવોભાવ શેર આપ્યા પછી, તેમણે બીજા શેર રૂ. ૮૦ ના ભાવે આપેલ. આ કંપનીએ ફેબ્રુઆરી ર૦૧૮ માં એક શેર પર ૩૦ બોનસ શેર આપેલ હતા. પ્રમોટરો દ્વારા સંપાદિત શેરની સરેરાશ કિંમત રૂ. ૦.૩૯ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૧૧.૫૦ કરોડ છે તે વધીને રૂ. ૧૪.૨૫ કરોડ થશે.